**Д О Г О В О Р**

**№ ………………..................…**

Днес, ………………..., в гр. София между:

**…………………………….** (*партия/ коалиция/ инициативен комитет)*, регистрирана за участие в изборите с решение № ….. от …. на ЦИК, представлявана от ………. чрез ……….. – упълномощено лице, наричано ВЪЗЛОЖИТЕЛ от една страна

и

**БЪЛГАРСКОТО НАЦИОНАЛНО РАДИО/ РРС,** ЕИК 000672343, ИН по ДДС BG000672343, с адрес гр. София, бул. „Драган Цанков” № 4, представлявано от Андон Балтаков – генерален директор на БНР и Илка Дойчинова – директор на дирекция „Счетоводство“, наричано по-долу **БНР** от друга страна

и

**1. ПРЕДМЕТ НА ДОГОВОРА**

1.1 БНР се задължава, съгласно поръчката на ВЪЗЛОЖИТЕЛЯ и срещу възнаграждение, определено в Постановление № 190/26.05.2021 г. на Министерския съвет на Република България и Тарифата на БНР за отразяване на предизборна кампания, приета с решение на УС на БНР по т. 1 от Протокол № 4-11 от заседание, проведено на 21.05.2021 г., да излъчва в програмите си или да публикува на интернет портала [www.bnr.bg](http://www.bnr.bg) форми на предизборна кампания, наричани за краткост „предизборни форми“

1.2. Настоящият договор има за цел да уреди отношенията между страните по повод отразяването на предизборната кампания на ВЪЗЛОЖИТЕЛЯ в програмите на БНР, като всяко излъчване или публикуване на предизборни форми става въз основа на писмена заявка, подадена от представители на ВЪЗЛОЖИТЕЛЯ, която е неразделна част от настоящия договор.

1.3. ВЪЗЛОЖИТЕЛЯТ декларира, че следните лица имат право да подават заявки, лично, чрез пощенска или куриерска услуга и чрез посочените по-долу електронни адреси:

1…………………………………………..,телефон,…………………. e-mail……………..

2…………………………………………..,телефон,…………………. e-mail……………..

3…………………………………………..,телефон,…………………. e-mail……………..

1.4.. Заявките по т. 1.2. се приемат както следва:

- за програми „Хоризонт“, „Христо Ботев“ и „Радио София“ на 02 9 336 562, 620, 621 и на е-mail адрес izbori.reklama@bnr.bg;

- За РРС Благоевград – тел. 073/ 88-53-50, 073/88 95-107; e-mail: reklama.blg@bnr.bg;

- За РРС Стара Загора – тел. 042/ 61 64 31 и 042/ 61 64 32; e-mail: reklama@radio-sz.net;

- За РРС Видин - тел.: 094/69 17 20; e-mail: reklama.vidin@bnr.bg;

- За РРС Шумен – 054/855 121; e-mail: vanya.prodanova@bnr.bg;

- За РРС Пловдив – тел. 032 605 880, e-mail: reklama.plovdiv@bnr.bg;

- За РРС Варна – тел. 052 664488; 052 664462, e-mail: reklama.varna@bnr.bg;

- За РРС Бургас – тел. 056/ 894 006, e-mail: reklama.burgas@bnr.bg;

- За РРС Кърджали – тел. 0361/22478, 0361/22483, e-mail: radio.kj@bnr.bg

**2. ПРАВА И ЗАДЪЛЖЕНИЯ НА СТРАНИТЕ**

2.1. ВЪЗЛОЖИТЕЛЯТ се задължава:

2.1.1. да предостави агитационните материали в сроковете, посочени в Споразумението за реда и условията за отразяване в програмите на Българското национално радио на предизборната кампания за предсрочните избори за народни представители, насрочени за 11 юли 2021 г. („Споразумението“);

2.1.2. да заплаща дължимото възнаграждение.

2.2. ВЪЗЛОЖИТЕЛЯТ носи пълна отговорност за достоверността на информацията, съдържаща се в предоставените от него предизборни форми, както и за съобразяването на съдържанието на материалите с разпоредбите на действащото законодателство и с общоприетите морални и естетически критерии. В случай, че на БНР бъде наложена санкция във връзка със съдържанието на агитационните материали от компетентните органи, ВЪЗЛОЖИТЕЛЯТ се задължава да заплати на БНР обезщетение в размер на наложената санкция.

2.3. ВЪЗЛОЖИТЕЛЯТ декларира и гарантира, че в случай че предизборните форми съдържат защитени от Закона за авторското право и сродните му права (ЗАПСП) произведения, изпълнения, звукозаписи или други закриляни обекти на авторски и сродни права, отношенията с носителите на тези права са уредени. В случай на претенции от страна на трети лица по отношение на авторски и/или сродни права върху предоставените предизборни форми, ВЪЗЛОЖИТЕЛЯТ се задължава да ги обезщети, без това да засяга имуществената сфера на ИЗПЪЛНИТЕЛЯ.

2.4. ВЪЗЛОЖИТЕЛЯТ има право:

2.4.1. да изисква от ИЗПЪЛНИТЕЛЯ спазване на уговореното излъчване или публикуване;

2.4.2. да изисква от ИЗПЪЛНИТЕЛЯ компенсиращи излъчвания при неизлъчване на предизборни форми поради програмни причини или форсмажорни обстоятелства, освен когато това е обективно невъзможно (при встъпителни и заключителни клипове и участие в диспути) Времето на компенсиращото излъчване се съгласува допълнително между страните. При неизлъчване на платена форма, БНР дължи връщане на полученото за съответното излъчване възнаграждение.

2.5. ИЗПЪЛНИТЕЛЯТ се задължава да излъчва или публикува предизборни форми на ВЪЗЛОЖИТЕЛЯ съгласно заявката;

2.6. ИЗПЪЛНИТЕЛЯТ има право да отправя предложения за промяна на съдържанието на предизборни форми, ако установи нарушение на действащото законодателство, или заявената форма е в разрез с общоприетите морални и естетически критерии. В случай че ВЪЗЛОЖИТЕЛЯТ не приведе съдържанието на предизборната форма в съответствие с изискванията на закона и морала, ИЗПЪЛНИТЕЛЯТ си запазва правото да откаже излъчването/публикуването на съответната форма.

**3. СРОК НА ДОГОВОРА. ПРЕКРАТЯВАНЕ.**

3.1. Настоящият договор влиза в сила от датата на подписването си и има действие до окончателното уреждане на отношенията на страните по повод отразяването на предизборната кампания.

3.2. Договорът може да бъде прекратен преди изтичане на срока по т.3.1. по взаимно съгласие на страните, изразено писмено.

3.3. При виновно неизпълнение на задълженията на една от страните, насрещната изправна страна има право да развали едностранно договора с едноседмично предизвестие. Изправната страна има право на обезщетение за вредите от неизпълнението на договора.

**4. ОБЩИ УСЛОВИЯ**

4.1. Всички уведомления между страните във връзка с този договор се извършват в писмена форма, включително чрез посочените в т. 1.3. и 1.4. електронни адреси. Доколкото друго не е изрично договорено между страните, за валидна кореспонденция, включително заявки за излъчване/публикуване, ще се приема само тази, изпратена от и до описаните в този Договор адреси и електронни адреси.

4.2. Стойността на заявените предизборни форми се заплаща в брой или по банков път преди първото излъчване/публикуване по заявката по следната банкова сметка на БНР.

БНБ – Централно управление

IBAN: BG28 BNBG 9661 3100 1790 01

BIC: BNBG BGSD

Титуляр: Българско национално радио

4.3. При заплащане чрез медийни пакети, стойността на заявените предизборни форми се заплаща от ЦИК със средства от медийния пакет на съответната партия/коалиция/ инициативен комитет при условията и в сроковете на приложимите решения на ЦИК.

4.4. Този договор може да бъде изменян само с допълнителни споразумения между страните, изготвени в писмена форма.

4.5. Условията и цените на този договор не могат да бъдат разкривани на трети лица, без предварителното писмено съгласие на другата страна. Такова съгласие не се изисква, когато разкриването на условията на договора е следствие от законово задължение на някоя от страните или искане на компетентен държавен орган.

4.6. За неуредени в договора въпроси се прилагат разпоредбите на действащото законодателство на Република България, Споразумението и приложимите решения на ЦИК във връзка с отразяването на предизборната кампания за изборите за народни представители за Народно събрание, насрочени за 11.07.2021 г.

Настоящият договор се състави в два еднообразни екземпляра - по един за всяка страна.

**ЗА ВЪЗЛОЖИТЕЛЯ: ЗА БНР:**

…………………………….. **АНДОН БАЛТАКОВ**

…………………………… . *Генерален директор на БНР*

**ИЛКА ДОЙЧИНОВА**

*Директор на дирекция „Счетоводство“*